**ELŐTERJESZTÉS**

Bonyhád Város Önkormányzati Képviselő- testületének 2019. október 20-i

alakuló ülésére

|  |  |
| --- | --- |
| Tárgy: | Polgármester bérének, költségtérítésének megállapítása |
| Előterjesztő: | Dr. Puskásné Dr. Szeghy Petra jegyző |
| Előterjesztést készítette: | Dr. Puskásné Dr. Szeghy Petra jegyző |
| Előterjesztés száma: | 157. sz. |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A polgármester illetményét egyrészt a település lakosságszáma, másrészt a helyettes államtitkárok juttatása határozza meg az alábbiak szerint.

A Magyarország helyi önkormányzatairól szóló 2011. évi CLXXXIX. törvény 71. § (4) bekezdés f.) pontja értelmében a polgármester illetménye a (2) bekezdésben meghatározott összeg70%-a a 10 001-30000 fő lakosságszámú település polgármestere esetében.

 Az államtitkár alapilletménye a közszolgálati tisztviselőkről szóló [2011. évi CXCIX. törvény 132. §-a](https://optijus.hu/optijus/lawtext/A1100199.TV#sidlawrefP(132)) szerinti illetményalap 12-szerese. Az államtitkár illetménykiegészítésre jogosult, amelynek összege az alapilletmény 50%-a. Az államtitkár vezetői illetménypótléka az alapilletmény 65%-a. A közszolgálati tisztviselőkről szóló [2011. évi CXCIX. törvény 132. §-a](https://optijus.hu/optijus/lawtext/A1100199.TV/tvalid/1920.1.1./tsid/lawrefP%28132%29) szerinti [illetményalap](https://optijus.hu/optijus/lawtext/1-A1900071.TV?tkertip=4&tsearch=illetm%25c3%25a9nyalap%2A&page_to=-1" \l "ws1) 2019. évben 38 650 forint, így az alapilletmény összesen 997.170,- Ft.

A polgármester illetménye: 698.017-, Ft, jogszabályi kerekítést követően: 698.000,- Ft.

Az Mötv. 71. § (6) bekezdés szerint a főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult, mely 104.700,- Ft.

**Határozati javaslat I.**

Bonyhád Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (4) bekezdésében kapott hatáskörében eljárva, figyelemmel a törvény 71. § (2) bekezdésében foglaltakra Filóné Ferencz Ibolya polgármester asszony illetményét 2019. október 13-ától 698.000,- Ft/hó összegben állapítja meg.

A képviselő-testület a 21/2017. (I. 26.) számú önkormányzati határozatot egyúttal hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal

Felelős: dr. Puskásné dr. Szeghy Petra jegyző

**Határozati javaslat II.**

Bonyhád Város Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 71. § (6) bekezdésében kapott hatáskörében eljárva Filóné Ferencz Ibolya polgármester asszony költségtérítését 2019. október 13-ától 104.700,- Ft/hó összegben állapítja meg.

A képviselő-testület a 21/2017. (I. 26.) számú önkormányzati határozatot egyúttal hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal

Felelős: dr. Puskásné dr. Szeghy Petra jegyző

Bonyhád, 2019. október 16.

 Dr. Puskásné Dr. Szeghy Petra

 jegyző